кратки вицове за Лудница
В лудницата постъпил някакъв мазохист. Директорът на лечебното заведение се зарадвал:
- Откога чакам такъв като тебе! Тука имаме един садист - всички са пропищели от него! Вече се чудя къде да го местя! Ще ви настаним само двамата в една стая. Хем той ще се укроти, хем и ти ще бъдеш доволен!
Речено - сторено! Да, де, ама след има-няма и седмица, мазохистът влязъл в кабинета на шефа и се оплакал:
- Моля Ви да ме преместите в друга стая! Садистът се държи отвратително!
Директорът се учудил:
- Какво значи отвратително, бе, човек? Ти, нали си падаш по грубите изпълнения?
Мазохистът поклатил мрачно глава:
- А, бе, най-добре се уверете сам за какви гадости става въпрос!
И така, същият ден, началникът на психиатрията минал покрай въпросната стая. Открехнал лекичко и безшумно вратата. И що да види?... Мазохистът се молел горещо на своя съквартирант:
- Измъчвай ме! Измъчвай ме! Измъчвай ме!
А садистът му показвал среден пръст и се хилел злорадо:
- НЯМААА!!! НЯМААА!!!